CELEX: 62013TN0643
Language: fi
Date: 2013-12-03 00:00:00
Title: Asia T-643/13: Kanne 3.12.2013 — Rogesa v. komissio

15.2.2014   
            
            
               FI
            
            
               Euroopan unionin virallinen lehti
            
            
               C 45/39
            
         Kanne 3.12.2013 — Rogesa v. komissio
   (Asia T-643/13)
   2014/C 45/69
   Oikeudenkäyntikieli: saksa
   
      Asianosaiset
   
   
      Kantaja: Rogesa Roheisengesellschaft Saar mbH (Dillingen, Saksa) (edustajat: asianajajat S. Altenschmidt ja P. Schütter)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 25.9.2013 tehdyn komission päätöksen (asiakirja GestDem nro 2013/1504)
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja esittää seuraavaa:
   
               1)
            
            
               Oikeus tutustua riidanalaisiin asiakirjoihin ja asetuksen (EY) N:o 1049/2001 (1) 4 artiklassa tarkoitettujen epäämisperusteiden puuttuminen
               
                           —
                        
                        
                           Kantaja väittää, että riidanalaisella päätöksellä rikotaan asetuksen N:o 1367/2006 (2) 3 artiklan ensimmäistä virkettä yhdessä asetuksen N:o 1049/2001 2 artiklan 1 kohdan kanssa, koska kantajalla on oikeus saada tutustua pyytämiinsä asiakirjoihin ja koska tutustumisesta kieltäytymiselle ei ole olemassa epäämisperusteita.
                        
                     
                           —
                        
                        
                           Kantaja väittää, että vaadittuihin asiakirjoihin ei sisälly asetuksen N:o 1049/2001 4 artiklan 2 kohdan ensimmäisessä luetelmakohdassa tarkoitettuja arkaluonteisia liiketietoja ja että joka tapauksessa on olemassa ylivoimainen yleinen etu asiakirjojen tietojen ilmaisemiselle.
                        
                     
                           —
                        
                        
                           Kantaja väittää lisäksi, ettei asetuksen N:o 1049/2001 4 artiklan 3 kohdassa tarkoitettua kieltäytymisperustetta myöskään voida soveltaa, koska päätöksentekomenettely, johon komissio vetoaa, oli riidanalaisen päätöksen tekemisen ajankohtana päättynyt. Komission vastaava päätös (2013/448/EU) oli annettu jo 5.9.2013.
                        
                     
                           —
                        
                        
                           Kantaja väittää vielä, että komission olisi joka tapauksessa pitänyt antaa osittainen tutustumisoikeus tarvittaessa tunnistamistiedot poistamalla. Komission päätöksellä rikotaan siten myös asetuksen N:o 1049/2001 4 artiklan 6 kohtaa sekä loukataan SEU 5 artiklan 4 kohdan mukaista suhteellisuusperiaatetta.
                        
                     
         
               2)
            
            
               Menettelyvirheet
               
                           —
                        
                        
                           Kantaja vetoaa asetuksen N:o 1049/2001 8 artiklan rikkomiseen, koska komissio ei noudattanut kyseisessä säännöksessä asetettuja määräaikoja.
                        
                     
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, s. 13).